Publication: Magyar Közlöny
Issue: MK-2002-155 (Year: 2002, Number: 155)
Era: 1990-2004
Section: a 30/2002. (XII. 13.) GKM rendelethez
Paragraph Index: 751

c) Az új díjakat az a) pontban megjelölt naptól kezdve kell alkalmazni, azzal, hogy ha a változás a díjak mértékének emelésében áll, illetve, ha nem jelöltek meg idõpontot, az új díjakat a változásoknak a Nemzetközi Iroda általi közzétételét követõ harmincadik naptól kezdõdõen kell alkalmazni. 12bis szabály A határidõk számítása 12bis.1 Években meghatározott határidõk Ha valamely határidõt egy vagy több évben határoznak meg, a határidõ azon esemény bekövetkezésének napját követõ napon kezdõdik, amelyhez a határidõ kapcsolódik, és a megfelelõ következõ év azon hónapjában és napján jár le, amely hónapnak a neve, illetõleg amely napnak a száma azonos az említett esemény bekövetkezésének hónapjáéval és napjáéval; ha azonban a megfelelõ következõ hónapnak nincs azonos számú napja, a határidõ e hónap utolsó napján jár le. 12bis.2 Hónapokban meghatározott határidõk Ha valamely határidõt egy vagy több hónapban határoznak meg, a határidõ azon esemény bekövetkezésének nap- 2002/155. szám ját követõ napon kezdõdik, amelyhez a határidõ kapcsolódik, és a megfelelõ következõ hónap azon napján jár le, amelynek száma azonos az említett esemény bekövetkezésének napjáéval; ha azonban a megfelelõ következõ hónapnak nincs azonos számú napja, a határidõ e hónap utolsó napján jár le. 12bis.3 Napokban meghatározott határidõk Ha valamely határidõt napokban határoznak meg, a határidõ azon esemény bekövetkezésének napját követõ napon kezdõdik, amelyhez a határidõ kapcsolódik, és a számítás szerinti utolsó napon jár le.

Source: https://magyarkozlony.hu/hivatalos-lapok/f74988118f8df7ff704a2eedcc66c348a3c8df89/dokumentumok/4cabca8b05361a686699a81f1b4c0421bec6bb04/letoltes